
Tárgyalás módja: nyilvános ülés

Tisztelt Képviselő- testület!
Önkormányzatunk 2016. július 19-én pályázatot nyújtott be a TOP- 2.1.2-15-JN1-2016-00002 Zöld város kialakítása pályázat keretén belül a Martfű Városi Művelődési Központ és Könyvtár épületenergetikai felújításának megvalósításához.
Pályázatunk támogatásáról 2017. május 4-én kaptunk értesítést.
A támogatási döntés szerint a támogatás összege bruttó 105.519.809, Ft, melyből az épületenergetikai felújítás költsége nettó 71.096.307,- Ft.
A támogatási szerződés aláírását, valamint a szükséges dokumentumok elkészítését követően elindítottuk a közbeszerzési eljárást. A közbeszerzési eljárás során három érvényes ajánlatot kaptunk, melyek a következők a beadás sorrendjében:
1. nettó 121.792.465,- Ft
2. nettó 126.223.871,- Ft
3. nettó   94.121.960,- Ft
A számunkra legkedvezőbb árajánlat a nettó 94.121.960,- Ft.
A támogatás összege és a legkedvezőbb árajánlat között nettó 23.025.653,- Ft különbség van. Ez a különbség az anyagárak, a rezsi óradíj, valamint a minimálbér 2017. évi emelkedéséhez kapcsolható. 
Amennyiben önkormányzatunk nem biztosítja a pályázat megvalósításához szükséges többletköltséget, az a pályázat meghiúsulását vonja maga után. 
Tekintettel a leírtakra, javaslom a Tisztelt Képviselő-testületnek, hogy az önkormányzat 2017. évi költségvetése tartalékkerete terhére biztosítson előirányzatot a 23.025.653,- Ft + Áfa többletköltségre a pályázat megvalósításához.
Kérem előterjesztésem megtárgyalását és az alábbi határozati javaslat elfogadását.
Határozati javaslat:
…./2017.(.........) határozat
A TOP- 2.1.2-15-JN1-2016-00002 Zöld város kialakítása pályázat keretén belüla Martfű Városi Művelődési Központ és Könyvtár épületenergetikai felújításának megvalósításához előirányzat biztosításáról
Martfű Város Önkormányzatának Képviselő-testülete A TOP- 2.1.2-15-JN1-2016-00002 Zöld város kialakítása pályázat keretén belül a Martfű Városi Művelődési Központ és Könyvtár épületenergetikai felújításának megvalósításához előirányzat biztosítására vonatkozó előterjesztést és az alábbiak szerint döntött:
A Képviselő- testület a Martfű Városi Művelődési Központ és Könyvtár épületenergetikai felújításának megvalósításához szükséges, a pályázat által nem fedezett 23.025.653,- Ft + Áfa előirányzatát a 2017. évi költségvetés általános tartalékkeret terhére biztosítja.
Erről értesülnek:
1./ JNSZ Megyei Kormányhivatal, Szolnok
2./ Valamennyi képviselő, helyben
3./ Pénzügyi és Adóügyi iroda, helyben
4./ Műszaki iroda, helyben 

